[bookmark: clan_1]PRAVILNIK
O VISINI I NAČINU PLAĆANJA NAKNADE ZA KORIŠĆENJE PODATAKA I DOKUMENTACIJE OSNOVNIH GEOLOŠKIH ISTRAŽIVANJA KOJA SE KAO POSLOVI OD JAVNOG INTERESA FINANSIRAJU IZ BUDŽETA REPUBLIKE SRBIJE, KAO I ZA KORIŠĆENJE PODATAKA I DOKUMENTACIJE GEOLOŠKIH ISTRAŽIVANJA KOJI SU POSTALI JAVNA SVOJINA - DRŽAVNA SVOJINA PO OSNOVU KONCESIONIH UGOVORA
[bookmark: _GoBack]("Sl. glasnik RS", br. 54/2017)

Član 1 
Ovim pravilnikom bliže se propisuje visina i način plaćanja naknade za korišćenje podataka i dokumentacije osnovnih geoloških istraživanja koja se kao poslovi od javnog interesa finansiraju iz budžeta Republike Srbije, kao i za korišćenje podataka i dokumentacije geoloških istraživanja koji su postali javna svojina - državna svojina po osnovu koncesionih ugovora (u daljem tekstu: Geološka dokumentacija). 
[bookmark: clan_2]Član 2 
Geološka dokumentacija u smislu ovog pravilnika obuhvata: 
1) godišnje izveštaje i elaborate o rezultatima istraživanja i to: rezultatima osnovnih geoloških istraživanja; rezultatima istraživanja geološke sredine (inženjerskogeološka, geotehnička, geofizička, seizmološka i sl.); rezultatima geoloških istraživanja metaličnih mineralnih sirovina; rezultatima geoloških istraživanja energetskih mineralnih sirovina; rezultatima geoloških istraživanja nemetaličnih mineralnih sirovina; rezultatima geoloških istraživanja podzemnih voda; rezultatima geoloških istraživanja geotermalnih resursa, kao i godišnje izveštaje o izradi geoloških karata (pregledne, osnovne, tematske) i podatke i dokumentaciju na nivou studija i ekspertiza; 
2) štampane i/ili skenirane i/ili vektorizovane geološke karte i tumače i to: osnovne geološke, hidrogeološke i inženjerskogeološke karte razmere 1:100.000 sa tumačem; tematske geološke karte razmere 1:50.000, sa tumačem; pregledne geološke karte razmere 1:200.000 i sitnije, sa tumačem; osnovne geološke, hidrogeološke i inženjerskogeološke karte razmere 1:000.000, sa tumačem; geološke karte razmere 1:50.000, sa tumačem i pregledne geološke karte razmere 1:200.000 i sitnije, sa tumačem; 
3) podatke i dokumentaciju geoloških istraživanja koji su postali javna svojina - državna svojina po osnovu koncesionih ugovora. 

Visina naknade za korišćenje Geološke dokumentacije određuje se na osnovu realne vrednosti izvedenih geoloških istraživanja, i iznosi 5% od vrednosti osnovice koja predstavlja valorizovanu realnu vrednost izvedenih geoloških istraživanja na određenom istražnom prostoru. 
Valorizovana vrednost iz stava 1. ovog člana utvrđuje se primenom koeficijenta godišnjeg rasta potrošačkih cena na realnu vrednost izvedenih istraživanja u periodu koji počinje u godini u kojoj je geološko istraživanje izvedeno, a završava se u godini u kojoj je podnet zahtev za korišćenje Geološke dokumentacije. 

Visina naknade za korišćenje Geološke dokumentacije nastale na osnovu osnovnih istraživanja izvedenih pre 24. januara 1994. godine, kao i Geološke dokumentacije za koju ne postoji specifikacija izvedenih istraživanja po vrsti i obimu, kao i iskazana iznos vrednost izvedenih geoloških istraživanja, u zavisnosti od vrste Geološke dokumentacije, određuje se u visini od 5%, od prosečne vrednosti izrade pojedinačnih elaborata, godišnjih izveštaja, studija i ekspertiza u poslednjih deset godina i iznosi: 
1) za godišnje izveštaje i elaborate o rezultatima osnovnih geoloških istraživanja: 
(1) za elaborate 3.500.000,00 dinara; 
(2) za godišnje izveštaje 750.000,00 dinara; 
2) za godišnje izveštaje i elaborate o rezultatima osnovnih istraživanja geološke sredine (inženjerskogeološka, geotehnička, geofizička, seizmološka i sl.): 
(1) za elaborate 2.500.000,00 dinara; 
(2) za godišnje izveštaje 500.000,00 dinara; 
3) za godišnje izveštaje i elaborate o rezultatima osnovnih geoloških istraživanja metaličnih mineralnih sirovina: 
(1) za elaborate 8.000.000,00 dinara; 
(2) za godišnje izveštaje 750.000,00 dinara; 
4) za godišnje izveštaje i elaborate o rezultatima osnovnih geoloških istraživanja energetskih mineralnih sirovina: 
(1) za elaborate 5.500.000,00 dinara; 
(2) za godišnje izveštaje 500.000,00 dinara; 
5) za godišnje izveštaje i elaborate o rezultatima osnovnih geoloških istraživanja nemetaličnih mineralnih sirovina: 
(1) za elaborate 1.500.000,00 dinara; 
(2) za godišnje izveštaje 300.000,00 dinara; 
6) za godišnje izveštaje i elaborate o rezultatima osnovnih geoloških istraživanja podzemnih voda: 
(1) za elaborate 2.500.000,00 dinara; 
(2) za godišnje izveštaje 500.000,00 dinara; 
7) za godišnje izveštaje i elaborate o rezultatima osnovnih geoloških istraživanja geotermalnih resursa: 
(1) za elaborate 2.000.000,00 dinara; 
(2) za godišnje izveštaje 500.000,00 dinara; 
8) za godišnje izveštaje o izradi geoloških karata (pregledne, osnovne, tematske): 250.000,00 dinara; 
9) za podatke i dokumentaciju na nivou studija i ekspertiza: 
(1) za studije 1.000.000,00 dinara; 
(2) za ekspertize 250.000,00 dinara. 
Visina naknade utvrđena u stavu 1. ovog člana, usklađuje se sa godišnjim indeksom potrošačkih cena, koji objavljuje republički organ nadležan za poslove statistike. 

Visina naknade za korišćenje štampanih geoloških karata sa tumačem određuje se u visini od 5%, od prosečne cene koštanja štampanja karata i iznosi: 
1) za list osnovne geološke, hidrogeološke i inženjerskogeološke karte razmere 1:100.000, sa tumačem: 7.000,00 dinara; 
2) za list tematske geološke karte razmere 1:50.000, sa tumačem: 5.000,00 dinara; 
3) za list pregledne geološke karte razmere 1:200.000 i sitnije, sa tumačem: 9.000,00 dinara. 
Visina naknade za korišćenje vektorizovanih geoloških karata sa tumačem u "pdf" formatu određuje se u visini od 5%, od prosečne cene koštanja vektorizacije karata i iznosi: 
1) za list osnovne geološke, hidrogeološke i inženjerskogeološke karte razmere 1:100.000, sa tumačem: 10.000,00 dinara; 
2) za list tematske geološke karte razmere 1:50.000, sa tumačem: 8.000,00 dinara; 
3) za list pregledne geološke karte razmere 1:200.000 i sitnije, sa tumačem: 16.000,00 dinara. 
Visina naknade za korišćenje skeniranih i georeferenciranih geoloških karata sa tumačem u "pdf" formatu određuje se u visini od 5%, od prosečne cene koštanja skeniranja i georeferenciranja karata i iznosi: 
1) za list osnovne geološke, hidrogeološke i inženjerskogeološke karte razmere 1:100.000, sa tumačem: 5.000,00 dinara; 
2) za list tematske geološke karte razmere 1:50.000, sa tumačem: 4.000,00 dinara; 
3) za list pregledne geološke karte razmere 1:200.000 i sitnije, sa tumačem: 8.000,00 dinara. 
Iznosi naknada iz st. 1. i 2. ovog člana usklađuju se sa godišnjim indeksom potrošačkih cena, koji objavljuje republički organ nadležan za poslove statistike. 

Za korišćenje Geološke dokumentacije podnosi se zahtev ministarstvu nadležnom za poslove geoloških istraživanja (u daljem tekstu: Ministarstvo). 
Zahtev za korišćenje Geološke dokumentacije sadrži: 
1) poslovno ime firme, adresa i sedište, jedinstveni matični broj, PIB, broj telefona i potpis ovlašćenog lica; 
2) ukoliko zahtev podnosi fizičko lice isti sadrži: ime i prezime, zanimanje, adresa stalnog boravka, jedinstveni matični broj, broj telefona i potpis podnosioca zahteva; 
3) naziv Geološke dokumentacije za koju se podnosi zahtev; 
4) svrhu za koju će se koristiti Geološka dokumentacija; 
5) dokaz o plaćenoj naknadi za korišćenje Geološke dokumentacije iz člana 5. ovog pravilnika. 
Lice koje koristi Geološku dokumentaciju za potrebe drugog lica odnosno subjekta, dužno je da uz zahtev priloži njegovo overeno ovlašćenje. 

O korišćenju Geološke dokumentacije iz čl. 3. i 4. ovog pravilnika podnosilac zahteva iz člana 6. ovog pravilnika i Ministarstvo zaključuju ugovor koji naročito sadrži naziv Geološke dokumentacije, iznos naknade i način korišćenja te dokumentacije. 
Geološka dokumentacija iz člana 5. ovog pravilnika koristi se na osnovu zahteva i dostavljenog dokaza o plaćenoj naknadi. 

Korišćenje Geološke dokumentacije vrši se u fondu Geološke dokumentacije Ministarstva koji se nalazi u Geološkom zavodu Srbije, pod nadzorom odgovornih lica iz Ministarstva i iz Geološkog zavoda Srbije. 
Ukoliko podnosilac zahteva želi da kopira Geološku dokumentaciju za koju je platio naknadu, kopiranje se može dozvoliti uz prisustvo službenika nadležnog Ministarstva. 
U slučaju oštećenja ili gubitka dokumentacije prilikom kopiranja, podnosilac zahteva za korišćenje dokumentacije je dužan da nadoknadi štetu. 

Danom stupanja na snagu ovog pravilnika, prestaje da važi Pravilnik o visini i načinu plaćanja naknade za korišćenje podataka i dokumentacije osnovnih i primenjenih geoloških istraživanja koja se finansiraju iz budžeta Republike Srbije ("Službeni glasnik RS", broj 30/14). 
[bookmark: clan_10]Član 10 
Ovaj pravilnik stupa na snagu osmog dana od dana objavljivanja u "Službenom glasniku Republike Srbije". 

